
Γέφυρα χειμωνικού: η Κεφαλονιά παραμένει κομμένη στα 2(!)
ΘΕΜΑ:
Η γέφυρα του «Χειμωνικού» βρίσκεται στον οδικό άξονα ‘Αργοστόλι-Αγκώνας-Διβαράτα και ουσιαστικά συνδέει την Βορειοδυτική με τη Νοτιοδυτική Κεφαλλονιά. Από τις καταστροφές του «Ιανού», Σεπτέμβριος 2020, το έργο ΔΕΝ έχει ακόμη ολοκληρωθεί (σχεδόν 4 χρόνα μετά), ακόμη και αν παρακάμθηκαν, νομότυπα, πολλές και χρονοβόρες διαδικασίες όπως η Εξαίρεση περιβαλλοντικών αδειοδοτήσεων, λόγω των φυσικών καταστροφών.

Παρατηρούμε το σύνηθες φαινόμενο των παρατάσεων, παρόλες τις δεσμεύσεις για ολοκλήρωση του έργου πριν την τουριστική περίοδο, δημιουργώντας εύλογες και έντονες ανησυχίες από κατοίκους και επαγγελματίες.
Στο συμβούλιο του Ιουνίου 2024 είχαν δοθεί κάποιες δεσμεύσεις εκ μέρους της Περιφερειακής αρχής όσον αφορά το έργο της γέφυρας του «Χειμωνικού».
· ﻿Να δοθούν στις επιχειρήσεις και στους κατοίκους φορολογικές ελαφρύνσεις και αποζημιώσεις.

· Να ενεργοποιηθεί η ακτοπλοϊκή γραμμή Αργοστόλι – Ληξούρι – Κυλλήνη με την σχετική επιχορήγηση του κράτους.

· Να πραγματοποιηθεί η μελέτη και να διεκδικηθούν πόροι για τον επαρχιακό δρόμο Αργοστόλι – Φισκάρδο να καταστεί σύγχρονος και ασφαλής.

Επερωτάται ο κύριος Περιφερειάρχης:  
· Πώς διασφαλίζετε ότι το έργο θα έχει ολοκληρωθεί και παραδοθεί στην κυκλοφορία έως το τέλος Φεβρουαρίου 2025 όπου λήγει η τελευταία παράταση που τους έχει δοθεί; 20 Απριλίου έχουμε Πάσχα και αν δεν δράσουμε εγκαίρως να δούμε την Κεφαλονιά να παραμένει «κομμένη στα 2»;

· Τι ενέργειες έχουν γίνει όσον αφορά τις λοιπές δεσμεύσεις της Περιφερειακής αρχής για φορολογικές ελαφρύνσεις και αποζημειώσεις, μελέτη επαρχιακού δικτύου Αργοστόλι – Φισκάρδο, και ακτοπλοϊκή γραμμή Αργοστόλι – Ληξούρι – Κυλλήνη;

